
Vsebina, ustvarjena z umetno inteligenco, morda ni pravilna.][image: ]
Trajnostna mobilnost vključuje kolesarjenje, hojo, uporabo javnega potniškega prometa (JPP) in alternativnih oblik mobilnosti. Ob tem naslavlja enakopravno dostopnost za vse. Poudarek je na omejevanju osebnega prometa in porabe energije ter spodbujanju trajnostnih potovalnih načinov. 
S tem namenom deluje Regijski center mobilnosti (RCM) Podravje, ki združuje RRA Podravje - Maribor, Razvojno raziskovalni center RRC Ormož, Razvojno agencijo Slovenske gorice, d. o. o. in Znanstveno raziskovalno središče ZRS Bistra Ptuj.

»TRAJNOSTNO V KNJIŽNICO PO NAGRADO!«

Kampanja »V knjižnico na trajnosten način« je organizirana kot razširjeno dogajanje Evropskega tedna mobilnosti (ETM). Kampanja oz. nagradna igra bo potekala med 4. majem in 30. oktobrom 2026. Namen nagradne igre je spodbujanje trajnostnih potovalnih načinov in gibanja. Nagradna igra bo potekala v 4 (štirih) knjižnicah v Podravski regiji, skupno v 20-tih enotah:
· Mariborska knjižnica (v enotah Kamnica, Kungota, Šentilj, Duplek, Selnica ob Dravi, Lovrenc na Pohorju, Ruše, Hoče, Bistrica ob Dravi, Pekre, Nova vas, Nova vas pionirska knjižnica in Rače)
· Knjižnica Lenart
· Knjižnica Ivana Potrča Ptuj
· Knjižnica Franca Ksavra Meška Ormož (v enotah Ormož, Središče ob Dravi, Ivanjkovci, Sveti Tomaž in Miklavž pri Ormožu)
[bookmark: _Hlk176518950]Zadeva: Pravila in splošni pogoji sodelovanja v nagradni igri »Trajnostno v knjižnico po nagrado!«, regijske promocijske kampanje Evropskega tedna mobilnosti 2026 v razvojni regiji Podravje –Regijski center mobilnosti Podravje

1. SPLOŠNE DOLOČBE
Organizatorji nagradne igre »Trajnostno v knjižnico po nagrado!« (v nadaljevanju: nagradna igra) je Regijski center mobilnosti Podravje (RCM Podravje), ki združuje 4 organizacije Regionalna razvojna agencija za Podravje – Maribor, Pobreška 20, 2000 Maribor, Razvojno raziskovalni center RRC Ormož, Vrazova ulica 9, 2270 Ormož, Razvojno agencijo Slovenske gorice, d. o. o., Trg osvoboditve 9, 2230 Lenart v Slovenskih goricah, in Znanstveno raziskovalno središče ZRS Bistra Ptuj, Slovenski trg 6, 2250 Ptuj (v nadaljevanju organizator).
Nagradna igro organizator izvaja v okviru regijske promocijske kampanje ETM 2025 v razvojni regiji Podravje in  traja od 4. 5. 2026 do vključno 30. 10. 2026. Za izvedbo regijskega dogodka ETM 2025 v Podravju se je organizator povezal z Mariborsko knjižnico, Knjižnico Lenart, Knjižnico Ivana Potrča Ptuj in Knjižnico Ormož (v nadaljevanju: sodelujoča knjižnica). Namen nagradne igre je promocija trajnostnih oblik mobilnosti v okviru Evropskega tedna mobilnosti 2026, in sicer s povabilom, da se občani v knjižnico odpravijo peš, s kolesom, javnim prevozom.

2. KDO LAHKO SODELUJE V NAGRADNI IGRI
V nagradni igri lahko sodelujejo fizične osebe, ki imajo v času trajanja nagradne igre stalno prebivališče v Republiki Sloveniji, natančneje v občini, v kateri se nahaja sodelujoča knjižnica in navedejo kontaktne podatke: ime, priimek, naslov stalnega bivališča, leto rojstva in e-naslov. Osebe, mlajše od 18 let, lahko v nagradni igri sodelujejo in prejmejo nagrado le ob soglasju staršev oz. zakonitih zastopnikov. Soglasje se poda na kartončku nagradne igre – ime, priimek, naslov stalnega bivališča, kraj in poštna številka, e-naslov in podpis starša oz. zakonitega zastopnika. V primeru navedbe nepopolnih, nepravilnih ali neresničnih podatkov si organizator pridružuje pravico, da udeležencu sodelovanje v nagradni igri zavrne. V nagradni igri ne smejo sodelovati člani komisije in njihovi ožji družinski člani.

3. NAČIN SODELOVANJA V NAGRADNI IGRI
[bookmark: _Hlk196213248]V nagradni igri sodeluje vsak posameznik, ki do vključno 30. 10. 2026 na kartončku, ki je določen v naprej in s katerim se sodeluje v nagradni igri, zbere 5 (pet) nalepk, ki predstavljajo logotip organizatorja. Posamezno nalepko sodelujoči v nagradni igri prejme pri osebi za knjižničnim pultom (knjižničar/-ka), in sicer vsakič, ko v knjižnico pride na trajnosten način. Izpolnjen kartonček, 5 (pet) nalepk organizatorja ter kontaktnimi podatki sodelujočega v nagradni igri, se odda v zabojček v eni od naštetih knjižnic izvajalca (v nadaljevanju: sodelujoča knjižnica):
· Mariborska knjižnica (v enotah Kamnica, Kungota, Šentilj, Hoče, Duplek, Selnica ob Dravi, Lovrenc na Pohorju, Ruše, Bistrica ob Dravi, Pekre, Nova vas, Nova vas pionirska knjižnica in Rače),
· Knjižnica Lenart,
· Knjižnica Ivana Potrča Ptuj,
· Knjižnica Franca Ksavra Meška Ormož (v enotah Ormož, Središče ob Dravi, Ivanjkovci, Sveti Tomaž in Miklavž pri Ormožu).
S tem, ko oseba sodeluje v nagradni igri, soglaša tudi s predmetnimi Pravili in splošnimi pogoji sodelovanja. 
Posamezni udeleženec lahko v nagradni igri sodeluje z več kartončki. Ne glede na število oddanih kartončkov lahko posamezni nagrajenec prejme največ eno (1) nagrado. V primeru, da je isti udeleženec izžreban večkrat, je upravičen do prve prejete nagrade (glede na čas žrebanja oziroma vrstni red dodelitve), do ostalih nagrad pa ni upravičen. Te se v takem primeru podelijo naslednjim izžrebanim udeležencem. 
Nagradna igra se zaključi 30. 10. 2026 z zaprtjem knjižnice; odvisno od obratovalnega časa posamezne sodelujoče knjižnice.
Nagrajence bo izžrebala 3 članska komisija.



4. NAGRADNI SKLAD IN RAZDELITEV NAGRAD
NAGRADNA KLASIFIKACIJA:
A –: Knjiga in igra Pozabi vse, kar veš o spominu, Nik Škrlec
1 x 
B –: Gajbica dobrot
1 x 
C –: Praktična nagrada
1 x 
Nagrajenec prejme eno izmed nagrad – A, B ali C, pri čemer vrednost posamezne nagrade ne presega 42 EUR.
Vsaka sodelujoča enota knjižnice razpolaga s tremi nagradami: eno (1) nagrado A, eno (1) nagrado B ter eno (1) nagrado C.
Skupaj je v nagradnem skladu šestdeset (60) nagrad.

PODELITEV NAGRAD:
Organizator bo med sodelujočimi v nagradni igri, ki so v zabojček v knjižnici oddali kartonček s petimi (5) zbranimi nalepkami, ki predstavljajo logotip organizatorja, v poslovnih prostorih sodelujočih knjižnic izžrebal nagrajence, ki bodo prejeli nagrade. 
Nagrajenci bodo o načinu prevzema nagrade obveščeni z obvestilom, ki ga bodo prejeli na elektronski naslov, naveden na oddanem kartončku. Kartončki nagrajencev bodo shranjeni v poslovnih prostorih organizatorja. 
Nagrajenci morajo v roku štirinajst (14) dni od prejema elektronskega obvestila organizatorju sporočiti, ali bodo nagrado prevzeli. 
Nagrada ni zamenljiva za denarno protivrednost ali za druge izdelke.

5. DAVKI IN AKONTACIJA DOHODNINE
Višina nagrade na posamezno osebo ne presega vrednosti 42 EUR. V skladu z veljavnimi predpisi za nagrade pod navedeno vrednostjo ni treba odvajati akontacijo dohodnine. Morebitna doplačila dohodnine v skladu z letno dohodninsko odločbo gredo v breme prejemnika nagrade. Vrednost nagrad je izražena v maloprodajni vrednosti.

6. VAROVANJE OSEBNIH PODATKOV
Organizator bo za namen izvedbe nagradne igre in podelitve nagrade obdeloval naslednje osebne podatke udeležencev: ime, priimek, starost, naslov stalnega prebivališča, kraj, poštno številko ter elektronski naslov. Osebni podatki bodo hranjeni za čas trajanja nagradne igre, vendar najdlje eno leto po njenem zaključku, nato pa bodo uničeni ali anonimizirani tako, da jih ne bo več mogoče povezati z določenim posameznikom. Vsak udeleženec ima pravico do vpogleda v svoje osebne podatke ter lahko kadarkoli zahteva njihov popravek ali izbris, oziroma poda preklic privolitve za njihovo obdelavo. Te zahteve lahko pošlje na naslov organizatorja: Regionalna razvojna agencija Podravje – Regijski center mobilnosti, Pobreška ulica 20, 2000 Maribor, ali na elektronski naslov info@rra-podravje.si. V primeru kršitve varstva osebnih podatkov se lahko posameznik obrne na Informacijskega pooblaščenca, Dunajska cesta 22, 1000 Ljubljana, prek elektronske pošte na naslov gp.ip@ip-rs.si, ustno, pisno ali z uporabo spletnega obrazca, ki je dostopen na spletni strani Informacijskega pooblaščenca.
7. KONČNE DOLOČBE IN ODGOVORNOST ORGANIZATORJA
Organizator si pridržuje pravico do spremembe pravil, če to zahtevajo vzroki tehnične ali komercialne narave ali vzroki na strani javnosti. O vseh spremembah nagradne igre bo organizator udeležence obveščal z objavami na  spletni strani www.rra-podravje.si.

Organizator ne prevzema nikakršne odgovornosti za:
- vsakršne posledice, ki bi jih sodelujoči utrpel zaradi sodelovanja v nagradni igri,
- vsakršne posledice ob koriščenju prevzetih nagrad.

